Litteraturhøjskole - august
Selma Lagerlöfs forunderlige verden
Selma Lagerlöfs forunderlige verden ved mag.art. Frantz Leander Hansen
På kurset skal vi gennemgå smukke kærlighedshistorier og uhyggelige spøgelsesromaner af Selma Lagerlöf (1858-1940). Dermed indrammer vi to væsentlige sider af hendes forfatterskab.
Vi lægger ud med to kærlighedshistorier: ”Dunungen” (1894) og ”Tøsen fra Stormyrhuset” (1908), som er kommet for nylig på dansk i én bog fra Gyldendal 2015. Derefter analyserer vi Hr. Arnes penge (1904), Gyldendal 2004, som er en overnaturlig beretning, der foregår i 1500-tallet, men den har thriller-karakter. Og til sidst ser vi på Køresvenden (1912), Gyldendal 2011, som er en klassiker inden for genren gotisk roman.
Alle tre bøger er oversat af Anne Marie Bjerg, og de er alle forholdsvis korte. Deltagerne bedes selv købe eller låne bøgerne.
Selma Lagerlöfs spøgelsesberetninger vil blive sammenlignet med Henry James’ psykologiske gyserroman Skruen strammes (1898), oversat af Viggo Hjørnager Pedersen og Lasse Rask Hoff, Rosenkilde & Bahnhof (2012), men denne bog forudsættes ikke læst.
Den 26.8.19. kl. 10.00 - 12.15: ”Dunungen” og ”Tøsen fra Stormyrhuset”
Den 27.8.19 kl. 10.00 - 12.15: Hr. Arnes penge
Den 28.8.19 kl. 10.00 - 12.15: Køresvenden
man 26-08-19 10:00
Tip en ven om siden Litteraturhøjskole - august.